**Z á p i s n i c a**

**zo zasadnutia Obecného zastupiteľstva obce Štefanov,**

**konaného dňa 12. 12. 2017**

Prítomní: starosta obce – Rudolf Polák

 poslanci – Marián Andel

 Ing. Ladislav Buček

 Mgr. Dana Burdová

 Vladimír Čech

 Jozef Cvečka

 František Chudý

 Marek Okasa

 Lívia Včelková

 ospravedlnený poslanec – Patrik Černý,

Zapisovateľka: Jarmila Klimešová

Overovatelia zápisnice: Ing. Ladislav Buček

 Jozef Cvečka

Program:

1. Otvorenie zasadnutia.
2. Určenie zapisovateľa a overovateľov zápisnice.
3. Schválenie programu zasadnutia obecného zastupiteľstva.
4. Kontrola uznesení.
5. Konsolidovaná účtovná závierka za rok 2016
6. Rozpočet obce na rok 2018.
7. Úprava rozpočtu za rok 2017.
8. Rôzne.
9. Diskusia.
10. Záver.

**K bodu 1**

**Otvorenie.**

Starosta obce Rudolf Polák privítal prítomných poslancov, hlavného kontrolóra obce a občanov. Zo zasadnutia sa ospravedlnil poslanec Patrik Černý.

Starosta skonštatoval, že OZ je uznášania schopné.

**K bodu 2**

**Určenie zapisovateľa a overovateľov zápisnice.**

Za zapisovateľa určil starosta obce Jarmilu Klimešovú a za overovateľov zápisnice Ing. Ladislava Bučeka a Jozefa Cvečku.

**K bodu 3**

**Schválenie programu zasadnutia obecného zastupiteľstva.**

Starosta prečítal návrh programu zasadnutia Obecného zastupiteľstva, za ktorý hlasovalo 8 poslancov.

**K bodu 4**

**Kontrola uznesení.**

Jaroslava Čechová prečítala uznesenia zo zasadnutia Obecného zastupiteľstva zo dňa 25.9.2017.

**K bodu 5**

**Konsolidovaná účtovná závierka za rok 2016**

Jaroslava Čechová prečítala Správu nezávislého audítora z auditu konsolidovanej účtovnej závierky k 31.12.2016 a Konsolidovanú výročnú správu obce Štefanov . Následne starosta vyzval poslancov na hlasovanie .

Hlasovanie:

Za: poslancov: 8 Proti: 0 Zdržal sa: 0

Obecné zastupiteľstvo v Štefanove schválilo Správa nezávislého audítora z auditu konsolidovanej účtovnej závierky k 31.12.2016 a Konsolidovanú výročnú správu obce Štefanov za rok 2016.

**K bodu 6**

**Rozpočet na rok 2018.**

Starosta požiadal Jaroslavu Čechovú o prečítanie návrhu rozpočtu na rok 2018 a hlavného kontrolóra Ing. Romana Sovu o stanovisko k tomuto rozpočtu. Poslanci vzali na vedomie stanovisko kontrolóra. Ďalej schválili zmenu rozpočtu obce za rok 2017 podľa skutočného plnenia. Zároveň bol schválený rozpočet obce Štefanov na roky 2019-2020.

Starosta vyzval poslancov k hlasovaniu o rozpočte na rok 2018.

Hlasovanie:

Za: poslancov: 8 Proti: 0 Zdržal sa: 0

Obecné zastupiteľstvo v Štefanove schválilo rozpočet obce Štefanov na rok 2018 bez programovej štruktúry.

**K bodu 7.**

**Úprava rozpočtu za rok 2017.**

Starosta predložil návrh o úpravu kapitálového rozpočtu na výstavbu futbalového ihriska o 25 362,48 Eur. Nakoľko skutočné kapitálové náklady boli 102 209,61 Eur.

Hlasovanie:

Za: poslancov: 8 Proti: 0 Zdržal sa: 0

Obecné zastupiteľstvo v Štefanove schválilo úpravu kapitálového rozpočtu na výstavbu futbalového ihriska o 25 362,48 Eur.

**K bodu 8**

**Rôzne.**

Starosta predniesol návrh, aby bolo spoplatnené odstránenie poruchy na kanalizačnej prípojke ktorú si občan spôsobí vlastnou nedbanlivosťou, vniknutím cudzieho predmetu do kanalizačnej prípojky. Poplatok za opravu 15,00 Eur. V prípade poruchy na kanalizačnom čerpadle ktoré bolo v prevádzke menej ako 10 rokov a porucha vznikla vniknutím cudzieho predmetu do čerpadla občan hradí i opravu čerpadla. Poruchy ako výmena spätnej klapky, výmena ventila budú  naďalej opravované bezplatne.

Hlasovanie:

Za: poslancov: 8 Proti: 0 Zdržal sa: 0

Obecné zastupiteľstvo v Štefanove schválilo poplatok 15,00 Eur za opravu poruchy kanalizačnej prípojky v prípade, že si občan poruchu zapríčinil sám vniknutím cudzieho predmetu do kanalizačnej šachty. K tomuto poplatku bude pripočítaná i cena opravy čerpadla. Tento poplatok sa bude vyberať od 1.1.2018.

Starosta informoval prítomných o tom, že obec reagovala na 2. kolo výzvy Ministerstva vnútra SR na kamerové systémy. 1. kolo výziev zatiaľ ešte nebolo vyhodnotené a v tejto druhej výzve žiadame o finančný príspevok na ďalších 11 kamier.

Ďalej pán starosta informoval, že bude potrebné v obci urobiť výmenu poškodených dopravných značiek, a doplniť chýbajúce .

Pán Igor Šteflík bytom Štefanov č. oznámil ukončenie nájomnej zmluvy v nájomnom dome č. byt č. k 28.2.2018. Bytová komisia prerokovala žiadosti vedené v evidencii uchadzačov o pridelenie bytov v obci Štefanov. Prvým žiadateľom zo zoznamu žiadateľov o nájomný, ktorý splnil podmienky na pridelenie nájomného bytu je Róbert Vrba Štefanov č., preto komisia navrhla prideliť tento byt tomuto občanovi.

Hlasovanie:

Za: poslancov: 8 Proti: 0 Zdržal sa: 0

Obecné zastupiteľstvo schvaľuje pridelenie nájomného bytu č. 8 v bytovom dome č. 520 Róbertovi Vrbovi bytom Štefanov č .

Poslankyňa Včelková prečítala žiadosť Heleny Vizváryovej bytom Štefanov

 č. o predĺženie nájomnej zmluvy na byt č. 2 v bytovom dome č. Bytová komisia odporučila predĺženie nájomnej zmluvy tejto nájomníčke na obdobie jedného roka.

Hlasovanie:

Za: 8 poslancov Proti: 0 poslancov Zdržalo sa: 0 poslancov

Obecné zastupiteľstvo schvaľuje predĺženie nájomnej zmluvy Helene Vizváryovej na byt č. v bytovom dome č. na dobu jedného roka.

Ďalej starosta oboznámil poslancov ohľadom vysporiadania pozemkov pod novým ihriskom s p. Annou Juračkovou bytom Štefanov č., ktorá doposiaľ odmieta zámenu či odpredaj týchto pozemkov. Ohľadom vysporiadania bola splnomocnená JUDr. Trylčová. K vysporiadaniu je potrebné prijať uznesenie, ktoré by riešilo vysporiadanie uvedených pozemkov predovšetkým dohodou so spoluvlastníčkou Annou Juračkovou, a v prípade nedosiahnutia dohody cestou súdnej žaloby na príslušnom súde.

Hlasovanie:

Za: 8 poslancov Proti: 0 poslancov Zdržalo sa: 0 poslancov

Obecné zastupiteľstvo v Štefanove na svojom zasadnutí schválilo, že Obec Štefanov pristúpi k zrušeniu a vysporiadaniu podielového spoluvlastníctva k nehnuteľnostiam zapísaným na Liste vlastníctva číslo 3886 pre k. ú. Štefanov, obec Štefanov, okres Senica, na Liste vlastníctva číslo 3887 pre k. ú. Štefanov, obec Štefanov, okres Senica, na Liste vlastníctva číslo 3888 pre k. ú. Štefanov, obec Štefanov, okres Senica so spoluvlastníčkou Annou Juračkovou, a to predovšetkým dohodou, a v prípade nedosiahnutia dohody cestou žaloby na príslušný súd. Cena za 1 m2 vysporiadaných pozemkov je 3,- EUR. Podpisom dohody o zrušení a vysporiadaní podielového spoluvlastníctva sa poveruje starosta obce.

V súvislosti s vysporiadávaním pozemkov pán starosta informoval, že pán Ján Macek predbežne súhlasí s vysporiadaním pozemku za kultúrnym domom ktorý obec užíva v cene 3,- € za m2.

Pani Emília Poláková bytom Štefanov č. požiadala o odkúpenie obecného pozemku zapísaného na LV, par.č.

Hlasovanie:

Za: 8 poslancov Proti: 0 Zdržal sa: 0

Obecné zastupiteľstvo v Štefanove na svojom zasadnutí schválilo odpredaj majetku obce zapísaného na LV č. ako parcela registra „C“, druh pozemku – záhrady parc.č. odčlenený z parc. č. 312/8 vo výmere 39 m2 zameraného geometrickým plánom č.54/2017 zo dňa 9.11.2017, v zmysle zákona o majetku obcí č.138/1991 Zb. v znení neskorších predpisov uplatnením §9 ods.8 písm. e ako prípad osobitného zreteľa. Dôvodom osobitného zreteľa je skutočnosť, že žiadateľka sa o uvedený pozemok stará ako o svoj a užíva ho dlhé roky – odkedy tam býva. Obecné zastupiteľstvo rozhodlo štvorpätinovou väčšinou všetkých poslancov. Kúpna cena za 1 m2 je 3,00 EUR. Pani Emília Poláková odkupuje od obce Štefanov 39 m2 v cene 117,00 EUR. Podpisom kúpnej zmluvy sa poveruje starosta obce. Poplatky súvisiace s prevodom uvedených nehnuteľností a s vkladom na kataster hradí kupujúca. Pozemok je potrebné vysporiadať do 28.2.2018.

O vysporiadanie pozemku požiadal  Štefan Riška Štefanov. Nakoľko pán Riška k žiadosti nepredložil originál geometrického plánu, obecné zastupiteľstvo sa bude jeho žiadosťou zaoberať až po doplnení potrebných dokladov.

Špeciálna základná škola Šaštín – Stráže podala žiadosť o poskytnutie dotácie z rozpočtu obce na rok 2018 vo výške 50,- Eur na nákup rehabilitačných pomôcok.

Hlasovanie:

Za: 8 poslancov Proti: 0 Zdržal sa: 0

Obecné zastupiteľstvo v Štefanove schválilo dotáciu z rozpočtu obce na rok 2018 vo výške 50,- € pre Špeciálnu základnú školu Šaštín-Stráže.

Starosta prečítal oznam MUDr. Silvie Ožvoldíkovej, ktorá vypovedala nájomnú zmluvu prenajatého priestoru ordinácie s obcou Štefanov . Ukončenie nájmu je k 31.12.2017. Priestory ambulancie budú odovzdané osobne po stanovení termínu medzi starostom obce a MUDr.Ožvoldíkovou. Obecné zastupiteľstvo vzalo tento oznam na vedomie.

Výbor Jednoty dôchodcov požiadal o pridelenie stálej miestnosti pre ich činnosť. Poslankyňa Včelková prisľúbila, že zistí o akú miestnosť by mala JD záujem, či o miestnosť v klube pri obecnom úrade, alebo o miestnosť po MUDr. Ožvoldíkovej.

Športový futbalový klub Štefanov požiadal o prenájom kultúrneho domu za účelom usporiadania II. reprezentačného plesu dna 3.2.2018.

Hlasovanie:

Za: 8 poslancov Proti: 0 Zdržal sa: 0

Obecné zastupiteľstvo v Štefanove súhlasí s prenájmom KD za účelom usporiadania 2. reprezentačného plesu ŠFK Štefanov.

Ďalšou u žiadosťou bola žiadosť riaditeľky ZŠ s MŠ Štefanov o prerokovaní a schválení Správy o výchovno-vzdelávacej činnosti ZŠ a Správy o výchovno-vzdelávacej činnosti MŠ Štefanov za školský rok 2016/2017

Hlasovanie:

Za: 8 poslancov Proti: 0 Zdržal sa: 0

Obecné zastupiteľstvo v Štefanove prerokovalo a schválilo Správu o výchovno-vzdelávacej činnosti Základnej školy Štefanov za školský rok 2016/2017.

Následne poslanci hlasovali o Správe o výchovnovzdelávacej činnosti Materskej školy Štefanov

Hlasovanie:

Za: 8 poslancov Proti: 0 Zdržal sa: 0

Obecné zastupiteľstvo v Štefanove prerokovalo a schválilo Správu o výchovno-vzdelávacej činnosti Materskej školy Štefanov za školský rok 2016/2017.

Pán starosta prečítal oznámenie Poľovného združenia z ktorého vyplýva, že Poľovné združenie Štefanov nemá záujem o bývalý futbalový areál.

P. Jozef Chudý Štefanov č. žiada o postavenie betónového plotu deliaci jeho pozemok s pozemkom obecného úradu. Touto žiadosťou sa zaoberala stavebná komisia, ktorá navrhla riešenie oplotenia zvyšením betónového základu, zabetónovaním pevných stĺpov a na pletivo sa natiahne ostnatý drôt.

Hlasovanie:

Za: 8 poslancov Proti: 0 Zdržal sa: 0

 Obecné zastupiteľstvo v Štefanove prerokovalo a schválilo rekonštrukciu jestvujúceho plotu medzi obecným úradom a pozemkom pána Jozefa Chudého zvýšením betónového oplotenia, zabetónovanie stĺpov, a na jestvujúce oplotenie sa pridá ostnatý drôt.

Na záver diskusie poslanec p. Cvečka dal návrh na schválenie odmeny pre pána starostu Rudolfa Poláka za rok 2017 vo výške jedného funkčného platu.

Hlasovanie:

Za: 6 poslancov Proti: 0 Zdržali sa: 2 poslanci

Obecné zastupiteľstvo v Štefanove odsúhlasilo odmenu pre pána starostu Rudolfa Poláka za rok 2017 vo výške jedného funkčného platu.

**K bodu 9**

Diskusia

Do diskusie sa prihlásil p. Lukáš Vlha, ktorý žiadal o vysvetlenie ceny kamerového systému na ktorého dotáciu sa podávali žiadosti. Ďalej sa p. Vlha pýtal na čo sú určené finančné prostriedky plánované v rozpočte Verejná zeleň, tu mu bolo vysvetlené, že obec plánuje vybudovať nové detské ihrisko s certifikovanými preliezačkami. Ďalej žiadal p. Vlha poskytnutie obecného traktora na odvoz kompostoviska, starosta navrhol, aby pán Vlha dal pevný termín kedy bude mať k dispozícii ľudí, aby mohli pomôcť s nakladaním kompostoviska. Následne sa debatovalo o možnej výsadbe vetrolamov v Štefanovskom chotári. Pán starosta prisľúbil, že skúsi preveriť na lesnom a pozemkovom úrade či by sa dali v chotári vysadiť stromy.

Do diskusie sa prihlásil pán Marián Mešťánek, ktorý chcel vedieť v akom štádiu riešenia je jeho žiadosti o dokúpenie obecného pozemku. Pán starosta vysvetlil, že žiadosť sa bude posudzovať na mieste predmetného pozemku kde je potrebné aby prišli všetci poslanci, aby mali predstavu o ktoré pozemky sa jedná a bude sa musieť zhotoviť geometrické zameranie.

Predseda futbalového klubu Štefanov p.Hrica Jozef informoval prítomných o tom, v akom stave prebral vedenie futbalového klubu, aká je ich členská základňa v súčasnosti, ale i ako počas roka hospodárili. Spomenul taktiež investície ktoré vložili do futbalového klubu vo výške 20 160,- Eur z vlastných zdrojov. Na záver poďakoval poslancom za schválenie dotácie z rozpočtu

 na činnosť ŠFK na rok 2018.

Keďže boli na zastupiteľstve prítomný i členovia DHZ Štefanov pán starosta sa ich spýtal, či by im postačovalo ako cvičisko staré futbalové ihrisko. Problematický prístup k vodnému zdroju by sa riešil dovozom vody cisternovým hasičským vozidlom a ostatné vybavenie potrebné na cvičenie by mohli mať uskladnené v bývalých futbalových kabínach. Členky DHZ v zásade neboli proti takémuto riešeniu, no konečné vyjadrenie musí dať až vedenie DHZ Štefanov.

Na záver sa p. starosta sa poďakoval všetkým prítomným za účasť poslancom za spoluprácu v roku 2017. Všetkým zaželal príjemné vianočné sviatky, všetko dobré do nového roku 2018 a ukončil zasadnutie obecného zastupiteľstva.

Zapisovateľ:

Jarmila Klimešová .................................................

Overovatelia zápisnice:

Ing. Ladislav Buček ..................................................

Jozef Cvečka ..................................................

 Rudolf Polák

 starosta obce

**U Z N E S E N I A**

**zo zasadnutia Obecného zastupiteľstva obce Štefanov,**

**zo dňa 12.12.2017**

**Uznesenie č.145/2017**

Obecné zastupiteľstvo v Štefanove schválilo Správa nezávislého audítora z auditu konsolidovanej účtovnej závierky k 31.12.2016 a Konsolidovanú výročnú správu obce Štefanov za rok 2016.

**Uznesenie č.146/2017**

Obecné zastupiteľstvo v Štefanove schválilo rozpočet obce Štefanov na rok 2018 bez programovej štruktúry.

 **Uznesenie č.146 a/2017**

Obecné zastupiteľstvo v Štefanove schválilo zmenu rozpočtu obce za rok 2017 podľa skutočného plnenia.

 **Uznesenie č.146 b/2017**

Obecné zastupiteľstvo v Štefanove berie na vedomie rozpočet obce Štefanov na roky 2019-2020.

**Uznesenie č.147/2017**

Obecné zastupiteľstvo v Štefanove schválilo úpravu kapitálového rozpočtu na výstavbu futbalového ihriska o 25 362,48 Eur.

**Uznesenie č.148/2017**

Obecné zastupiteľstvo v Štefanove schválilo poplatok 15,00 Eur za opravu poruchy kanalizačnej prípojky v prípade, že si občan poruchu zapríčinil sám vniknutím cudzieho predmetu do kanalizačnej šachty. K tomuto poplatku bude pripočítaná i cena opravy čerpadla. Tento poplatok sa bude vyberať od 1.1.2018.

**Uznesenie č.149/2017**

Obecné zastupiteľstvo schvaľuje pridelenie nájomného bytu č. 8 v bytovom dome č. 520 Róbertovi Vrbovi bytom Štefanov č. .

**Uznesenie č.150/2017**

Obecné zastupiteľstvo schvaľuje predĺženie nájomnej zmluvy Helene Vizváryovej na byt č. v bytovom dome č. na dobu jedného roka.

**Uznesenie č.151/2017**

Obecné zastupiteľstvo v Štefanove na svojom zasadnutí schválilo, že Obec Štefanov pristúpi k zrušeniu a vysporiadaniu podielového spoluvlastníctva k nehnuteľnostiam zapísaným na Liste vlastníctva číslo 3886 pre k. ú. Štefanov, obec Štefanov, okres Senica, na Liste vlastníctva číslo 3887 pre k. ú. Štefanov, obec Štefanov, okres Senica, na Liste vlastníctva číslo 3888 pre k. ú. Štefanov, obec Štefanov, okres Senica so spoluvlastníčkou Annou Juračkovou, a to predovšetkým dohodou, a v prípade nedosiahnutia dohody cestou žaloby na príslušný súd. Cena za 1 m2 vysporiadaných pozemkov je 3,- EUR. Podpisom dohody o zrušení a vysporiadaní podielového spoluvlastníctva sa poveruje starosta obce.

**Uznesenie č.152/2017**

Obecné zastupiteľstvo v Štefanove na svojom zasadnutí schválilo odpredaj majetku obce zapísaného na LV č. ako parcela registra „C“, druh pozemku – záhrady parc.č. odčlenený z parc. č. vo výmere 39 m2 zameraného geometrickým plánom č.54/2017 zo dňa 9.11.2017, v zmysle zákona o majetku obcí č.138/1991 Zb. v znení neskorších predpisov uplatnením §9 ods.8 písm. e ako prípad osobitného zreteľa. Dôvodom osobitného zreteľa je skutočnosť, že žiadateľka sa o uvedený pozemok stará ako o svoj a užíva ho dlhé roky – odkedy tam býva. Obecné zastupiteľstvo rozhodlo štvorpätinovou väčšinou všetkých poslancov. Kúpna cena za 1 m2 je 3,00 EUR. Pani Emília Poláková odkupuje od obce Štefanov 39 m2 v cene 117,00 EUR. Podpisom kúpnej zmluvy sa poveruje starosta obce. Poplatky súvisiace s prevodom uvedených nehnuteľností a s vkladom na kataster hradí kupujúca. Pozemok je potrebné vysporiadať do 28.2.2018.

**Uznesenie č.153/2017**

Obecné zastupiteľstvo v Štefanove schválilo dotáciu z rozpočtu obce na rok 2018 vo výške 50,- € pre Špeciálnu základnú školu Šaštín-Stráže.

**Uznesenie č.154/2017**

Obecné zastupiteľstvo v Štefanove súhlasí s prenájmom KD za účelom usporiadania 2. reprezentačného plesu ŠFK Štefanov.

**Uznesenie č.155/2017**

Obecné zastupiteľstvo v Štefanove prerokovalo a schválilo Správu o výchovno-vzdelávacej činnosti Základnej školy Štefanov za školský rok 2016/2017.

**Uznesenie č.156/2017**

Obecné zastupiteľstvo v Štefanove prerokovalo a schválilo Správu o výchovno-vzdelávacej činnosti Materskej školy Štefanov za školský rok 2016/2017.

**Uznesenie č.157/2017**

Obecné zastupiteľstvo v Štefanove prerokovalo a schválilo rekonštrukciu jestvujúceho plotu medzi obecným úradom a pozemkom pána Jozefa Chudého zvýšením betónového oplotenia, zabetónovanie stĺpov, a na jestvujúce oplotenie sa pridá ostnatý drôt.

**Uznesenie č.158/2017**

Obecné zastupiteľstvo v Štefanove odsúhlasilo odmenu pre pána starostu Rudolfa Poláka za rok 2017 vo výške jedného funkčného platu.